Καταλανικό μαγειρευτό με ψάρια και θαλασσινά (Suquet de peix )
Λαχταριστό Suquet de peix (καταλανικό μαγειρευτό με ψάρια και θαλασσινά) το “στιφάδο της θάλασσας”.
80-100 ml ελαιόλαδο, 50 γρ. φιλέ αμυγδάλου, 3 φέτες ψωμί μπαγιάτικο, θρυμματισμένο, 3 σκελίδες σκόρδο, ψιλοκομμένες, μερικές κορυφές μαϊντανού, ψιλοκομμένες, 1/2 κουτ. γλυκού πιπέρι καγιέν, 1 κουτ. γλυκού κρόκος Κοζάνης, σε σκόνη, 1 ξερό κρεμμύδι, ψιλοκομμένο, 1 κουτ. σούπας ντοματοπελτές, 2 πολύ ώριμες ντομάτες, τριμμένες, 1 λίτρο ζωμός ψαριού , 6 πατάτες, καθαρισμένες, χοντροκομμένες, 1.500 γρ. φιλέτα ψαριών (π.χ. πεσκανδρίτσα, λαβράκι, σκορπίνα κ.ά.), σε κομμάτια 4 εκ., 12 μύδια φρέσκα, με το κέλυφος, αλάτι, φρεσκοτριμμένο πιπέρι
Σε μια κατσαρόλα ζεσταίνουμε το ελαιόλαδο και σοτάρουμε όλα μαζί τα υλικά της πάστας σε μέτρια φωτιά, για 2-3 λεπτά.Βγάζουμε με τρυπητή κουτάλα όλα τα στερεά υλικά από το λάδι (δεν πετάμε το λάδι, θα χρειαστεί στη συνέχεια), τα μεταφέρουμε στον πολυκόφτη και τα χτυπάμε μέχρι να φτιάξουμε μια πάστα – συντηρείται έως 1 εβδομάδα στο ψυγείο.Βάζουμε ξανά σε μέτρια φωτιά την κατσαρόλα με το λάδι που έμεινε από το μαγείρεμα της πάστας και σοτάρουμε το κρεμμύδι για 2-3 λεπτά, μέχρι να μαλακώσει.Προσθέτουμε τον πελτέ, τις ντομάτες, αλάτι και πιπέρι.Ανακατεύουμε για 1-2 λεπτά, σβήνουμε με τον ζωμό και μαγειρεύουμε μέχρι να πάρει βράση.Ρίχνουμε τις πατάτες, μετριάζουμε τη φωτιά και μαγειρεύουμε για 15 λεπτά ή μέχρι να μισομαλακώσουν.Προσθέτουμε την πάστα suquet που ετοιμάσαμε, τα φιλέτα ψαριού και τα μύδια.Μαγειρεύουμε σε χαμηλή φωτιά για περίπου 5 λεπτά, μέχρι να μαλακώσουν καλά οι πατάτες και να ανοίξουν τα μύδια (ελέγχουμε και πετάμε όσα δεν άνοιξαν).Αποσύρουμε, αφήνουμε κατά μέρος για 10 λεπτά και σερβίρουμε, προσθέτοντας σε κάθε μερίδα, αν θέλουμε, λίγο ωμό ελαιόλαδο, αμύγδαλα καβουρδισμένα και μυρώνια ή ακόμη και αμπελοβλάσταρα.
Θαλασσινά,Ψάρι